ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ

ΠΕΔ – Α – ΕΚΔΟΣΗ 1η

**ΑΤΟΜΙΚΟΣ ΚΑΤΑΔΥΤΙΚΟΣ ΕΞΟΠΛΙΣΜΟΣ ΣΥΛΛΟΓΗΣ ΥΚΤ ΥΓΡΟΥ ΤΥΠΟΥ 5mm**

ΙΟΥΛΙΟΣ 2024

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ

ΑΔΙΑΒΑΘΜΗΤΟ – ΑΝΑΡΤΗΤΕΟ ΣΤΟ ΔΙΑΔΙΚΤΥΟ

# ΠΙΝΑΚΑΣ ΠΕΡΙΕΧΟΜΕΝΩΝ

ΣΕΛΙΔΑ

[ΠΙΝΑΚΑΣ ΠΕΡΙΕΧΟΜΕΝΩΝ 2](#_Toc179444812)

[1. ΠΕΔΙΟ ΕΦΑΡΜΟΓΗΣ 3](#_Toc179444813)

[2. ΣΧΕΤΙΚΑ ΕΓΓΡΑΦΑ 3](#_Toc179444814)

[3. ΤΑΞΙΝΟΜΗΣΗ 4](#_Toc179444815)

[4. ΤΕΧΝΙΚΑ ΧΑΡΑΚΤΗΡΙΣΤΙΚΑ 4](#_Toc179444816)

[5. ΣΥΣΚΕΥΑΣΙΑ/ΕΠΙΣΗΜΑΝΣΕΙΣ 7](#_Toc179444817)

[6. ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ 8](#_Toc179444818)

[7. ΥΠΗΡΕΣΙΕΣ/ΥΠΟΣΤΗΡΙΞΗ 10](#_Toc179444819)

[8. ΛΟΙΠΕΣ ΑΠΑΙΤΗΣΕΙΣ 10](#_Toc179444820)

[9. ΣΗΜΕΙΩΣΕΙΣ 11](#_Toc179444821)

[10. ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ 11](#_Toc179444822)

[**Η Επιτροπή Τεχνικών Προδιαγραφών** 12](#_Toc179444823)

ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ

# ΠΕΔΙΟ ΕΦΑΡΜΟΓΗΣ

* 1. Η παρούσα Προδιαγραφή Ενόπλων Δυνάμεων (ΠΕΔ) καλύπτει τις απαιτήσεις της Υπηρεσίας, για την προμήθεια υλικών Ατομικού Καταδυτικού Εξοπλισμού Συλλογής ως κάτωθι:

|  |  |  |  |
| --- | --- | --- | --- |
| **Α/Α** | **ΕΙΔΟΣ** | **ΜΟΝ.**  **ΜΕΤΡ.** | **ΠΟΣΟΤΗΤΑ** |
| 1. | Χειμερινή Στολή Κατάδυσης η οποία περιλαμβάνει τα κάτωθι:  Ολόσωμη καταδυτική στολή 5mm με μακριά μανίκια στα χέρια και μακριές περισκελίδες στα πόδια | ΤΕΜ  ΤΕΜ | 1/ΥΚΤ  1/ΥΚΤ |

* 1. Ως προδιαγραφή ορίζουμε την παρούσα προδιαγραφή με ότι αυτή περιέχει.
  2. Ως μειοδότη Προμηθευτή ορίζουμε τον οικονομικό ή τους οικονομικούς φορείς οι οποίοι θα υλοποιήσουν την εν λόγω προμήθεια.
  3. Ως υλικά Ατομικού Καταδυτικού Εξοπλισμού Συλλογής ΥΚΤ ορίζουμε το σύνολο των υλικών του Πίνακα υποπαραγράφου 1.1.
  4. Ως Επιτροπή Ποιοτικής/Ποσοτικής Παραλαβής Υλικών (ΕΠΠΠΥ) ορίζουμε την επιτροπή που θα καθορισθεί από την Υπηρεσία για την ποσοτική και ποιοτική παραλαβή των υλικών Ατομικού Καταδυτικού Εξοπλισμού Συλλογής ΥΚΤ.

# ΣΧΕΤΙΚΑ ΕΓΓΡΑΦΑ

* 1. Κανονισμός (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου της 5ης Νοεμβρίου 2002, περί του κοινού λεξιλογίου για τις δημόσιες συμβάσεις (CPV), όπως τροποποιήθηκε και ισχύει.
  2. Η Διεθνής Σύμβαση «Ασφάλεια της Ανθρώπινης Ζωής στη Θάλασσα» - SOLAS 1974, όπως τροποποιήθηκε μεταγενέστερα και ισχύει.
  3. STANAG 4438**:** Codification of Equipment-Uniform System of Dissemination of Data Associated with NATO Stock Numbers.
  4. STANAG 4107: Mutual Acceptance of Government Quality Assurance and Usage of The Allied Quality Assurance Publications (AQAP).
  5. EN 14225-1:2017 – Diving Suits – Part 1: Wet Suits – Requirements and Test Methods.
  6. ΕΝ 16805:2015 - Diving equipment - Diving mask - Requirements and test methods.
  7. ΕΝ 16804:2015 - Diving equipment - Diving open heel fins - Requirements and test methods.
  8. Σύμφωνα με την εγκύκλιο υπ’ αριθμόν «22»/ΓΕΕΘΑ «Περί Τυποποίησης στις ΕΔ, τα σχετικά έγγραφα, στην έκδοση που αναφέρονται, αποτελούν μέρος της παρούσας προδιαγραφής. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας προδιαγραφής με μνημονευόμενα πρότυπα, κατισχύει η προδιαγραφή, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.

# ΤΑΞΙΝΟΜΗΣΗ

* 1. Οι σχετικοί κωδικοί CPV (Common Procurement Vocabulary), σύμφωνα με τον κανονισμό ανωτέρω παραγράφου 2.1 είναι οι κάτωθι:
     1. 37412260-9 «Στολές κατάδυσης υγρού τύπου»
     2. 37412240-3 «Όργανα ή εξοπλισμός καταδύσεων».
  2. Η κλάση ταξινόμησης ΝΑΤΟ (ΑCodP2/3) των υλικών του Πίνακα υποπαραγράφου 1.1 είναι:
     1. 4220, «Marine Lifesaving and Diving Equipment», για τα υλικά με Α/Α 01.

# ΤΕΧΝΙΚΑ ΧΑΡΑΚΤΗΡΙΣΤΙΚΑ

* 1. Ορισμός Υλικού

Ατομικός Καταδυτικός Εξοπλισμός Συλλογής ΥΚΤ ορίζεται το σύνολο των υλικών τα οποία επιτρέπουν στον ΥΚΤ να καταδύεται με τη χρήση αυτόνομου συστήματος παροχής αναπνεύσιμου αερίου με δυνατότητα ρύθμισης πλευστότητας, παρέχοντάς του θερμοπροστασία, επίπλευση, προώθηση, προσανατολισμό, ορατότητα εντός του υδάτινου περιβάλλοντος, καθορισμό βάθους, παρελκόμενα ασφάλειας κατάδυσης, μεταφορά των υλικών και πυρομαχικών κατά την κατάδυση ή κολύμβηση επιφανείας.

* 1. Χαρακτηριστικά Επιδόσεων

Τα υλικά του Ατομικού Καταδυτικού Εξοπλισμού Συλλογής ΥΚΤ να είναι καινούργια, πλήρη, αμεταχείριστα και πρόσφατης κατασκευής (όχι μεγαλύτερης των δώδεκα (12) μηνών από την ημερομηνία παράδοσης αυτών).

* 1. Φυσικά Χαρακτηριστικά Υλικών
     1. Χειμερινή Στολή Κατάδυσης

Η στολή θα αποτελείται από τα ακόλουθα απάρτια:

* + - 1. Μία (1) ολόσωμη καταδυτική στολή πάχους 5mm με τα παρακάτω χαρακτηριστικά:
         1. Χωρίς κουκούλα.
         2. Υγρού τύπου.
      2. Χρώματος μαύρου.
      3. Τα μεγέθη παρουσιάζονται στον παρακάτω πίνακα:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | WEIGHT | | HEIGHT | | CHEST | | WAIST | | HIP | |
| SIZE | kg | lbs | cm | inch | cm | inch | cm | inch | cm | inch |
| S/II/48 | 60/68 | 132/150 | 164/173 | 65/68 | 78/83 | 31/33 | 65/71 | 25/28 | 78/83 | 31/33 |
| M/111/50 | 70/78 | 154/172 | 169/178 | 67/70 | 86/91 | 34/36 | 71/77 | 28/30 | 84/89 | 33/35 |
| L/IV/52 | 80/88 | 176/194 | 174/183 | 69/72 | 94/99 | 37/39 | 77/83 | 30/33 | 90/95 | 35/37 |
| XL/V/54 | 90/98 | 198/216 | 179/188 | 71/74 | 102/107 | 40/42 | 83/89 | 33/35 | 96/101 | 38/40 |
| XXL/VI/56 | 100/108 | 220/238 | 184/193 | 72/76 | 110/115 | 43/45 | 89/95 | 35/37 | 102/107 | 40/42 |
| XXXL/V11/58 | 105/115 | 231/254 | 191/198 | 75/78 | 118/123 | 46/48 | 95/101 | 37/40 | 108/113 | 43/45 |

* + - 1. Χωρίς ανακλαστικές επιφάνειες (Συμπεριλαμβανομένου τυχόν επωνυμίας της εταιρείας κατασκευής, καθώς και της εμπορικής ονομασίας του διατιθέμενου υλικού).
      2. Κατασκευασμένη από νεοπρένιο υπερελαστικό (Neoprene hyperflex) πάχους 5 mm.
      3. Να διαθέτει μακριά μανίκια στα χέρια και μακριές περισκελίδες στα πόδια (με φερμουάρ ασφαλείας στα άκρα).
      4. Να διαθέτει aquastop (ξυρισμένη) στα άκρα των χεριών και των ποδιών.
      5. Να διαθέτει εσωτερική ύφανση μαλακή μαλακή (τύπου jersey ή πετσετέ ύφανση) για ευκολία στην τοποθέτηση και αφαίρεση της στολής.
      6. Να διαθέτει εξωτερική ύφανση από νάιλον ή λίκρα.
      7. Όλες οι εξωτερικές ραφές της στολής να είναι διπλές, ανθεκτικές και στεγανές. Ενώ όλες οι εσωτερικές ραφές της στολής να είναι μονές, ανθεκτικές και στεγανές.
      8. Να διαθέτει προστατευτική ελαστική ενίσχυση (εξωτερικά) στα γόνατα (όχι από νεοπρένιο).
      9. Να διαθέτει φερμουάρ ασφαλείας βαρέως τύπου με κορδόνι στην πίσω πλευρά της στολής, με επιπρόσθετη προστασία εσωτερικά και εξωτερικά για να αποτρέπει την εισροή ύδατος.
      10. Χαμηλών ή υψηλών θερμοκρασιών (-20 oC έως + 50 oC).
      11. Υγρασίας, θαλασσινού και γλυκού νερού.
      12. Σκόνης
      13. Ακτίνων ηλίου.
      14. Συνήθης τριβές του εξωτερικού μέρους.
  1. Αξιοπιστία
     1. Όλα τα υλικά του Ατομικού Καταδυτικού Εξοπλισμού Συλλογής ΥΚΤ (υλικά πίνακα υποπαραγράφου 1.1) να διαθέτουν πιστοποίηση CE κατά τα αντίστοιχα πρότυπα Ευρωπαϊκής Ένωσης.
     2. Πέραν της ανωτέρω πιστοποίησης τα υλικά ανωτέρω παραγράφων 4.3.11 και 4.3.12 (καταδυτική πυξίδα και εξάρτηση ΥΚΤ) να διαθέτουν κωδικοποίηση κατά ΝΑΤΟ (NSN)**.**
     3. Τα εργοστάσια κατασκευής των υλικών του πίνακα υποπαραγράφου 1.1 να είναι πιστοποιημένα κατά το πρότυπο ΕΝ ISO 9001:2015,

«Συστήματα διαχείρισης της ποιότητας - Απαιτήσεις» ή νεότερης έκδοσης ή ισοδύναμου.

* + 1. Τα προσφερόμενα υλικά του πίνακα υποπαραγράφου 1.1 να έχουν σύγχρονη σχεδίαση και να προσφέρονται ήδη στην αγορά.
    2. Η εμπειρία των κατασκευαστών στην κατασκευή των υλικών του πίνακα υποπαραγράφου 1.1 να πιστοποιείται από ιστορικό πωλήσεων**.**
  1. Δυνατότητα Συντήρησης
     1. Ο προσφέρων μαζί με την προσφορά του θα υποβάλει **Υπεύθυνη Δήλωση του Ν.1599/86** που θα δηλώνει ρητά και με σαφήνεια ότι διαθέτει ή μπορεί να εξασφαλίσει και να ανταποκριθεί στις απαιτήσεις που προδιαγράφονται στην παρούσα προδιαγραφή, την καλή εκτέλεση της σύμβασης για τουλάχιστον είκοσι τέσσερις (24) μήνες καθώς και για την μετέπειτα εν γένει τεχνική υποστήριξη. Στην εν λόγω υπεύθυνη δήλωση θα αναφέρεται ρητά ότι δύναται να διαθέτει τα ανταλλακτικά / εξαρτήματα που αφορούν τα υλικά παραγράφων 4.3.1.1, 4.3.2, 4.3.3, 4.3.4, 4.3.5.1, 4.3.7, 4.3.9, 4.3.11, 4.3.12 των υπό προμήθεια υλικών του Ατομικού Καταδυτικού Εξοπλισμού Συλλογής ΥΚΤ, καθώς και την δυνατότητα επισκευής και τεχνικής υποστήριξης για τα υλικά παραγράφων 4.3.1, 4.3.2, 4.3.5, 4.3.6, 4.3.8, 4.3.11, 4.3.12 για τουλάχιστον δέκα (10) χρόνια μετά τη λήξη της εγγύησης.
     2. Στην οικονομική προσφορά του προμηθευτή θα πρέπει να υποβληθεί σχετικός τιμοκατάλογος όλων των απαραιτήτων μικροεξαρτημάτων, απαρτίων, υλικών συντήρησης καθώς και κόστος της αντίστοιχης εργασίας για αντικατάσταση / επισκευή του κάθε υλικού.
  2. Περιβάλλον

Όλα τα υλικά να λειτουργούν σε θερμοκρασία περιβάλλοντος από - 20ο έως και +50ο, χωρίς να αποκλείονται καλύτερες δυνατότητες.

* 1. Σχεδιασμός και Κατασκευή
     1. Υλικά / Εξαρτήματα

Όπως έχουν αναφερθεί σε προηγούμενες παραγράφους της παρούσας.

* + 1. Διεργασίες

Όπως έχουν αναφερθεί σε προηγούμενες παραγράφους της παρούσας.

* + 1. Καθαρότητα Περιβάλλοντος Δεν απαιτείται ανάλυση
    2. Απαιτήσεις Νομοθεσίας

Απαιτήσεις σχεδίασης, κατασκευής και λειτουργίας σύμφωνα με την υφιστάμενη νομοθεσία περί προμηθειών στρατιωτικού εξοπλισμού.

* + 1. Εναλλαξιμότητα – Δυνατότητα Συνεργασίας Δεν απαιτείται ανάλυση.
  1. Παρελκόμενα
     1. Όπως έχουν αναφερθεί σε προηγούμενες παραγράφους της παρούσας.
     2. Κατάλογος όλων των επί μέρους υλικών (part Iist) με τις εμπορικές ονομασίες τους, τους κωδικούς αριθμούς (part numbers) του κατασκευαστή και των υποκατασκευαστών και, εφόσον υφίσταται, κωδικοποίηση κατά ΝΑΤΟ (ΝΑΤΟ Stock Number NSN).
  2. Επισήμανση Υλικού

Όλα τα υλικά για τα οποία δεν αναφέρεται χρώμα, καθώς και τυχόν αναγραφόμενες επωνυμίες / εμπορικά σήματα θα πρέπει να είναι μειωμένης ιχνηλασιμότητας χρώματος κυρίως μαύρου ή γκρι.

# ΣΥΣΚΕΥΑΣΙΑ/ΕΠΙΣΗΜΑΝΣΕΙΣ

* 1. Συσκευασία
     1. Τα προς προμήθεια υλικά πρέπει να είναι συσκευασμένα με τέτοιο τρόπο που να εξασφαλίζεται η ασφαλής μεταφορά αυτών, καθώς και η ορθή αποθήκευσή τους σε περίπτωση μακροχρόνιας απόθεσης.
     2. Κάθε χαρτοκιβώτιο συσκευασίας πρέπει να είναι σφραγισμένο στο πάνω μέρος με συγκολλητική ταινία και να φέρει εξωτερικά ταινίες (τσέρκια) μεταλλικά ή πλαστικά, κατά τον διαμήκη και κατά τον εγκάρσιο άξονα.
  2. Επισημάνσεις συσκευασιών
     1. Συσκευασίας Μεταφοράς

Τα υλικά θα παραδίδονται ξεχωριστά κατά είδος (σύμφωνα με την τελική σύνθεση) και σε κατάλληλη θέση στο κιβώτιο συσκευασίας θα επικολληθεί πινακίδα με μέριμνα του προμηθευτή, στην οποία θα αναγράφονται:

* + - 1. Η Υπηρεσία του αποδέκτη (π.χ. ΣΤΡΑΤΟΣ ΞΗΡΑΣ ή ΠΟΛΕΜΙΚΟ ΝΑΥΤΙΚΟ ή ΠΟΛΕΜΙΚΗ ΑΕΡΟΠΟΡΙΑ).
      2. Ονομασία / είδος υλικού.
      3. Ποσότητα
      4. Αριθμός Ονομαστικού (NSN) (εφόσον υφίσταται).
      5. Ημερομηνία (έτος / μήνας) κατασκευής υλικού.
      6. Αριθμός και ημερομηνία σύμβασης.
      7. Μέγεθος υλικού.
      8. Επωνυμία ή εμπορικό σήμα του κατασκευαστή.
      9. Χρώμα υλικού.

# ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ

* 1. Συνοδευτικά Έγγραφα / Πιστοποιητικά Τα υλικά να συνοδεύονται από:
     1. Πιστοποιητικά ποιότητας του κατασκευαστή.
     2. Πιστοποιητικά Συμμόρφωσης (Certificate of Conformity). Στην περίπτωση που υπάρχει όριο ζωής, απαιτείται η αναγραφή του στη συσκευασία του υλικού.
     3. Η ποιότητα που προσδιορίζεται από τις απαιτήσεις της παρούσας, καθώς και ο έλεγχος που επιβεβαιώνει την ποιότητα αυτή, είναι αποκλειστικά ευθύνη του προμηθευτή.
     4. Ο προμηθευτής υποχρεούται να υποβάλει στην υπηρεσία όλα τα σχετικά πιστοποιητικά έντυπα, καθώς και όλα τα εγχειρίδια και έτερα στοιχεία (prospectus) σε ελληνική και σε αγγλική γλώσσα (αν δεν υπάρχει δυνατότητα σε ελληνική, ο προμηθευτής υποχρεούται να παραδώσει ηλεκτρονικά και έντυπα αντίγραφα με μεταφρασμένο το εγχειρίδιο), που θα περιλαμβάνουν συμβουλές/οδηγίες σωστής χρήσης, συντήρησης, αποθήκευσης και καθαρισμού, ώστε να είναι κατανοητή η χρήση τους από τον χειριστή.
     5. Όλα τα υλικά θα πρέπει να διαθέτουν πιστοποίηση CE.
  2. Προσφορά που δεν θα περιέχει τις ανωτέρω δηλώσεις / έντυπα **θα απορρίπτεται** ως μη αποδεκτή.
  3. Επιθεωρήσεις/δοκιμές
     1. Η αξιολόγηση θα πραγματοποιηθεί από προσωπικό του ΥΠΕΘΑ (ΕΠΠΠΥ) και με τη συμμετοχή εκπροσώπων της εταιρείας με εκτέλεση δοκιμών και ελέγχων των δηλουμένων δυνατοτήτων των υλικών από τον κατασκευαστή. Διενεργείται στο δείγμα μακροσκοπικός έλεγχος αφ’ ενός μεν για την εξασφάλιση της ποιότητας εργασίας της κατασκευής και τη συμφωνία της με τα αναγραφόμενα στην Προδιαγραφή και το επίσημο δείγμα του προμηθευτή, αφ’ ετέρου δε προς εντοπισμό τυχόν ελαττωμάτων.
     2. Κατά την αξιολόγηση των προσφορών όλοι ο/οι προμηθευτές υποχρεούνται να προσκομίσουν προς επίδειξη ως δείγμα ένα (1) είδος εκάστου προσφερόμενου υλικού ως πίνακα ανωτέρω υποπαραγράφου 1.1 και όπως αυτά περιγράφονται στην υποπαράγραφο 4.3.
     3. Η επιτροπή εμπειρογνωμόνων ή οι Ε.Δ. δεν φέρουν καμία ευθύνη για πιθανή φθορά, βλάβη, καταστροφή ή και ολική απώλεια του δοκιμασθέντος υλικού κατά τη διάρκεια των δοκιμών.
     4. Κατά την παράδοση των υλικών του Ατομικού Καταδυτικού Εξοπλισμού Συλλογής ΥΚΤ, αυτά πρέπει να είναι έτοιμα προς χρήση και να πραγματοποιηθεί επίδειξη / δοκιμή χρήσεως διάρκειας μίας (1) εργάσιμης ημέρας (σε ποσοστό 5% επί της συνολικής υπό προμήθεια ποσότητας) από τον προμηθευτή προς τους χρήστες εντός και εκτός νερού.
     5. Η ποιοτική και ποσοτική παραλαβή των υλικών θα εκτελεστεί από την ΕΠΠΠΥ παρουσία του μειοδότη προμηθευτή ή του νόμιμου αντιπροσώπου του μετά την ολοκλήρωση της επίδειξης/ δοκιμής του κάθε υπό παραλαβή υλικού του Ατομικού Καταδυτικού Εξοπλισμού Συλλογής ΥΚΤ.
     6. Σε περίπτωση εντοπισμού υλικού μη αποδεκτού λόγω ασυμφωνίας αυτών με τις παρούσες τεχνικές προδιαγραφές, ο μειοδότης προμηθευτής είναι υποχρεωμένος να αντικαταστήσει το υλικό, με μηδενικό κόστος για την Υπηρεσία.
     7. Σε περίπτωση μη συμμορφώσεως του μειοδότη προμηθευτή, προς τις υποχρεώσεις του σχετικά με την ποιότητα των υλικών και τους χρόνους παραδόσεως τους, εφαρμόζονται κατ’ αναλογία τα εις το άρθρο 218 "Ποινικές ρήτρες" και εις το άρθρο 220 "Απόρριψη παραδοτέου - Αντικατάσταση" του Ν.4412/16 (ΦΕΚ 147/Α/08-08-2016). Για κάθε παράβαση όρων ή όρου της συμβάσεως, ο προμηθευτής κατ’ αρχήν θα υπόκειται σε έγγραφη παρατήρηση και στην συνέχεια σε επιβολή εκπτώσεως επί του συμβατικού ποσού, στηριζόμενη σε απόφαση του αρμοδίου οργάνου της Υπηρεσίας μετά από πρόταση της απολαμβάνουσας την προμήθεια υπηρεσίας.
     8. Στην τελική σύμβαση θα καθοριστεί ο συνολικός αριθμός των υπό προμήθεια υλικών σε συνάρτηση με τα αντίστοιχα μεγέθη όπου απαιτούνται.

# ΥΠΗΡΕΣΙΕΣ/ΥΠΟΣΤΗΡΙΞΗ

* 1. Εγκατάσταση

Δεν απαιτείται ανάλυση.

# ΛΟΙΠΕΣ ΑΠΑΙΤΗΣΕΙΣ

* 1. Υπηρεσίες Υποστήριξης
     1. Ο προμηθευτής θα παρέχει εγγύηση καλής λειτουργίας των υλικών για τουλάχιστον είκοσι τέσσερις (24) μήνες από την ημερομηνία υπογραφής των πρωτοκόλλων ποσοτικής και ποιοτικής παραλαβής σε περίπτωση μη καλής λειτουργίας αυτών που θα οφείλεται σε αστοχία υλικού.
     2. Η εγγύηση της παραγράφου 8.1.1 καλύπτει κάθε ελάττωμα ή προβληματική λειτουργία, που οφείλεται σε λανθασμένο σχεδιασμό, ατέλειες της κατασκευής (συμπεριλαμβανομένης της βαφής) και ελαττωματικό εξάρτημα ή παρελκόμενο, η αντικατάσταση ή επισκευή του οποίου βαρύνει τον προμηθευτή χωρίς να έχει ουδεμία αξίωση από την Υπηρεσία.
     3. Μόλις διαπιστωθούν από την Υπηρεσία ελαττώματα ή βλάβες, ο προμηθευτής θα ειδοποιείται εγγράφως το συντομότερο δυνατό. Η αναγγελία θα γίνεται από την Υπηρεσία σε συγκεκριμένο σημείο επαφής με πλήρη στοιχεία επικοινωνίας, μέσω οποιοιδήποτε πρόσφορου μέσου (ηλεκτρονικού ή μη). Η γραπτή αυτή ειδοποίηση θα περιλαμβάνει περιγραφή του ελαττώματος ή βλάβης και την έκταση της ζημιάς.
     4. Για τον λόγο αυτό, ο προμηθευτής οφείλει να καταθέσει σχέδιο επικοινωνίας μεταξύ αυτού και της Υπηρεσίας για την αποκατάσταση της βλάβης. Στο σχέδιο αυτό θα αναγράφονται ο τρόπος επικοινωνίας (τηλέφωνα, e- mail, κ.ο.κ), οι υπεύθυνοι επικοινωνίας, η περιγραφή της βλάβης, η έκταση της ζημιάς, ο χρόνος αποκατάστασής της κ.ο.κ..
     5. Ο προμηθευτής, σε περίπτωση που δεν είναι επίσημος επισκευαστής, οφείλει να συμπεριλάβει στην τεχνική προσφορά του λίστα εξουσιοδοτημένων συνεργείων επισκευής στην Ελλάδα (με διευθύνσεις και αριθμούς τηλεφώνων).
     6. Ο προμηθευτής οφείλει να παραδώσει πλήρη και αναλυτική κατάσταση ανταλλακτικών και απάρτιων σε έντυπη και ηλεκτρονική μορφή, που να περιλαμβάνει όλα τα ανταλλακτικά και υλικά με κωδικούς αριθμούς (part numbers) του κατασκευαστή και κωδικό κατασκευαστή κατά ΝΑΤΟ (ΝCAGE), εφόσον υπάρχει, καθώς και κωδικοποίηση κατά ΝΑΤΟ (ΝΑΤΟ Stock Number NSN).
     7. Εν Συνεχεία Υποστήριξη (FOS)
        1. Με τον όρο «Εν Συνεχεία Υποστήριξη», εννοείται κάθε δραστηριότητα και κάθε διαδικασία που έχουν ως σκοπό τη διατήρηση ενός τη βελτίωση των αρχικών του προδιαγραφών, μετά από την αγορά ή την απόκτησή του.
        2. Ο προμηθευτής αναλαμβάνει την υποχρέωση να υποστηρίζει τη λειτουργία των υλικών με ανταλλακτικά και υπηρεσίες (πλήρη εφοδιαστική υποστήριξη) για χρονικό διάστημα τουλάχιστον δέκα (10) χρόνια από τη λήξη της εγγύησής τους όπως αυτά αναφέρονται στην υποπαράγραφο 4.5.1.
        3. Τα εκάστοτε ζητούμενα ανταλλακτικά να παραδίδονται μέσα σε σαράντα (40) εργάσιμες ημέρες από την παραγγελία.
  2. Τα υπό προμήθεια υλικά θα παραδοθούν στις εγκαταστάσεις της Υπηρεσίας, με μέριμνα του μειοδότη προμηθευτή και θα παραδοθούν στην ΕΠΠΠΥ εντός δέκα έξι (16) εβδομάδων από την ημερομηνία υπογραφής σχετικής σύμβασης.
  3. **Όλοι οι όροι της ΠΕΔ είναι απαράβατοι** και η οποιαδήποτε μη συμμόρφωση προς αυτούς συνεπάγεται απόρριψη της προσφοράς. Η προσκόμιση όλων των εγγράφων της υποπαραγράφου 6.1 είναι ανελαστική και η μη προσκόμιση αυτών συνεπάγεται αποκλεισμό του προμηθευτή.

# ΣΗΜΕΙΩΣΕΙΣ

* 1. Σύμβολα / Συντμήσεις.

|  |  |  |
| --- | --- | --- |
| 9.1.1 | m | : Μέτρα |
| 9.1.2 | cm | : Εκατοστά |
| 9.1.3 | mm | : Χιλιοστά |
| 9.1.4 | kg | : Χιλιόγραμμα |
| 9.1.5 | lbs | : Λίβρες |
| 9.1.6 | H | : Ύψος |
| 9.1.7 | W | : Πλάτος |
| 9.1.8 | D | : Βάθος |
| 9.1.9 | lt | : Λίτρα |
| 9.1.10 | Cο | : Βαθμοί Κελσίου |

# ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ

Σχολιασμός της παρούσας Προδιαγραφής, από κάθε ενδιαφερόμενο, για την βελτίωση της, μπορεί να γίνει μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία [https://prodiagrafes.army.gr](https://prodiagrafes.army.gr/)

|  |
| --- |
| ΕΓΚΡΙΣΗ ΤΕΧΝΙΚΗΣ ΠΡΟΔΙΑΓΡΑΦΗΣ  ΠΕΔ – Α –  ΕΚΔΟΣΗ 1η  **Η Επιτροπή Τεχνικών Προδιαγραφών**  O Πρόεδρος:  Επγός (Ι) Εμμανουήλ Τσακίρης (ΓΕΑ)  Τα Μέλη :  α. Επγό (ΜΗ) Σεραφείμ Ζαχαρόπουλο (ΓΕΑ/Γ4)  β. Επγό (ΕΑ) Αλέξανδρο Πλαγιαννάκο (ΓΕΑ/Α6)  γ. Υπσγό ΔιΜα Παντελή Πατσαούρα (ΚΕΑΤ)  δ. Υπσγό (Ε) Ελένη Τάγκη (112ΠΜ/ΜΕΦ) |
| ΕΛΕΓΧΟΣ: |
| ΘΕΩΡΗΣΗ  ΗΜΕΡΟΜΗΝΙΑ |